ครม.ให้ใช้อัตราภาษีเงินได้นิติบุคคล 20% ถาวร-เว้นภาษีให้ venture capital
ครม.ให้ใช้อัตราภาษีเงินได้นิติบุคคล 20% ถาวร-เว้นภาษีให้ venture capital
13 ต.ค. 2558

นายอภิศักดิ์ ตันติวรวงศ์ รัฐมนตรีว่าการกระทรวงการคลัง เปิดเผยว่า ที่ประชุมคณะรัฐมนตรี(ครม.)วันนี้มีมติกำหนดให้ภาษีนิติบุคคลจากที่ลดมาชั่วคราว 20% เป็นมาตรการถาวร เพื่อสร้างความมั่นใจให้นักธุรกิจทั้งหมด
รวมทั้งมีมาตรการภาษีสำหรับกิจการ venture capital ด้วยการลดภาษีเงินได้นิติบุคคลเหลือ 0% เป็นเวลา 10 ปี จากปกติเสียในอัตราที่ 20% และยกเว้นภาษีสำหรับผู้ที่ได้รับเงินปันผลจากกิจการ venture capital เพื่อส่งเสริมให้เกิด venture capital ในประเทศ และส่งเสริมให้นักคิดมีธุรกิจของตัวเอง